RPH โชว์งบฯ Q2 กวาดกำไร 17 ลบ. กางแผนเปิดรพ.ใหม่ครึ่งหลังปี 61 หนุนรายได้โตแกร่ง
RPH โชว์งบฯ Q2 กวาดกำไร 17 ลบ. กางแผนเปิดรพ.ใหม่ครึ่งหลังปี 61 หนุนรายได้โตแกร่ง
6 ส.ค. 2561

นายธีระวัฒน์ ศรีนัครินทร์ ประธานเจ้าหน้าที่บริหาร บริษัท โรงพยาบาลราชพฤกษ์ จำกัด (มหาชน) หรือ RPH เปิดเผยว่า บริษัทประเมินแนวโน้มผลการดำเนินงวดครึ่งหลังของปี 2561 จะเติบโตอย่างต่อเนื่องจากช่วงครึ่งแรกของปี เนื่องจากบริษัทจะเปิดให้บริการโรงพยาบาลแห่งใหม่ในจังหวัดขอนแก่น รวมถึงผลการดำเนินงานที่เติบโตของโรงพยาบาลแห่งเดิม
ทั้งนี้ การเปิดโรงพยาบาลราชพฤกษ์แห่งใหม่ที่ จ.ขอนแก่น จะช่วยให้รายได้ของบริษัทเติบโตขึ้น ซึ่งเป็นผลจากการที่โรงพยาบาลจะสามารถรองรับผู้ป่วยในได้มากขึ้น หลังจากที่โรงพยาบาลแห่งเดิมมีข้อจำกัดของห้องพักที่ไม่เพียงพอต่อความต้องการของคนผู้ป่วยใน ดังนั้นการเปิดโรงพยาบาลแห่งใหม่จะช่วยให้โรงพยายาลสามารถรองรับจำนวนผู้ป่วยในได้มากขึ้นจากเดิม
นอกจากนี้ ยังมีปัจจัยอีกหลายส่วนที่ช่วยให้ผลประกอบการเติบโตจากการเปิดโรงพยาบาลแห่งใหม่ เช่น การให้บริการที่สามารถสอดคล้องกับบริษัทประกันชีวิต โดยจะรองรับประกันชีวิตที่มีเบี้ยประกันทั้งในราคาสูงและในราคาต่ำ อย่างไรก็ตามถึงแม้ว่าจะมีเบี้ยประกันขีวิตในราคาต่ำก็สามารถใช้บริการห้องรักษาแบบวีไอพีของโรงพยาบาลได้
ทั้งนี้ รวมถึงโรงพยาบาลแห่งใหม่จะมีการให้บริการอื่นๆ เช่น ศูนย์ทันตกรรม แผนกจักษุ อีกทั้งยังมีหน่วยงานด้านกาพภาพบำบัด นอกจากนี้ยังมีการให้บริการศูนย์คลีนิคพิเศษ จำนวน 7-8ศูนย์ อาทิ คลีนิคให้บริการตรวจหู รักษาการได้ยินและการทรงตัว อีกทั้งมีศูนย์สุขภาพเต้านม โดยมะเร็งเต้านมที่เกิดขึ้นในเพศหญิง มีแนวโน้มอัตราการความเสี่ยงเป็นโรคดังกล่าวที่เพิ่มสูงขึ้น
นายธีระวัฒน์ กล่าวอีกว่า ล่าสุดเมื่อวันที่ 4 ส.ค.2561 ที่ผ่านมา ได้จัดพิธีเปิดโรงพยาบาลราชพฤกษ์แห่งใหม่ ที่ จ.ขอนแก่นอย่างเป็นทางการ โดยจะเป็นโรงพยาบาลที่มีขนาด 200 เตียงให้บริการ ซึ่งก่อสร้างบนพื้นที่ 10ไร่ และมีพื้นที่ใช้สอย 36,000 ตารางเมตร โดยใช้งบลงทุนประมาณ 1,400 ล้านบาท
ทั้งนี้ โรงพยาบาลราชพฤกษ์แห่งใหม่ ถือเป็นมิติใหม่ของโรงพยาบาลในขอนแก่น โดยออกแบบตกแต่งที่คำนึงถึงความเป็นธรรมชาติสวยงามและเป็นมิตรกับ สิ่งแวดล้อมซึ่งเรียกว่าการเยียวยาด้วยสิ่งแวดล้อม (Healing environment) อีกทั้งยังมีแนวคิดที่ว่า “คนไข้คือคนไข้ไม่ใช่ลูกค้า และแพทย์ ไม่ใช่สินค้า เป็นโรงพยาบาลที่เป็นโรงพยาบาล” เพื่อเป็นสร้างสมดุลระหว่างกำไรกับความเป็นโรงพยาบาล ความเป็นแพทย์และความเป็นคนไข้ เพื่อสายสัมพันธ์เหล่านี้ให้ยังคงอยู่ตามพื้นฐาน
ดังนั้นจึงทำให้โรงพยาบาลราชพฤกษ์เติบโตแบบเรียบง่าย และเป็นที่ยอมรับไว้วางใจของปะชาชนจังหวัดขอนแก่น และจังหวัดใกล้เคียง ในด้านการให้บริการทาง การแพทย์ พร้อมเปิดให้บริการคลินิกเฉพาะทางต่างๆ หลายสาขาและมีแพทย์ผู้เชี่ยวชาญออกตรวจ ครบทุกสาขา และเพื่อรองรับการขยายความเจริญของเมืองขอนแก่น เป็นส่วนที่จะเติมเต็มความเป็น SMART CITY ของจังหวัดขอนแก่น ในด้าของการเป็นศูนยก์ลางทางการแพทย์เป็นเลิศ MEDICAL HUB ของภูมิภาค
สำหรับผลการดำเนินงานงวดไตรมาส 2/2561 บริษัทมีกำไรสุทธิ จำนวน 17.27ล้านบาท เพิ่มขึ้น 17.82% เมื่อเทียบกับช่วงเดียวกันของปีก่อน ที่มีกำไรสุทธิ จำนวน16.66ล้านบาท ทั้งนี้ส่งผลให้ผลการดำเนินงานงวดครึ่งแรกของปี 2561 บริษัทมีกำไรสุทธิ จำนวน 36.31ล้านบาท เพิ่มขึ้น 51.16%เมื่อเทียบกับช่วงเดียวกันของปีก่อน โดยเป็นผลจากรายได้ของกิจการโรงพยาบาลที่เพิ่มขึ้น
ส่วนรายได้จากกิจการโรงพยาบาลในไตรมาส 2/2561 มีจำนวน 108.16ล้านบาท เพิ่มขึ้น 9.05% จากช่วงเดียวกันของปีก่อน ที่มีรายได้ 99.19ล้านบาท ขณะที่รายได้จากกิจการโรงพยาบาลในงวดครึ่งแรกของปี 2561 มีจำนวน 217.32ล้านบาท เพิ่มขึ้น 11.91% จากช่วงเดียวกันของปีก่อนที่มีรายได้ จำนวน194.19ล้านบาท โดยเพิ่มขึ้นจากการที่โรงพยาบาลมีจำนวนผู้ป่วยที่เพิ่มขึ้น ประกอบกับมีการปรับอัตราค่าบริการบางรายการ
นอกจากนี้ ที่ประชุมคณะกรรมการบริษัทมีมติอนุมัติจ่ายปันผลระหว่างกาลจากกำไรสุทธิหลังหักภาษี สำหรับงวดผลการดำเนินงาน 6เดือนแรกของปี 2561 ในอัตรา 0.055 บาทต่อหุ้น โดยกำหนดขึ้นเครื่องหมายผู้ซื้อไม่ได้รับสิทธิปันผล (XD) ในวันที่ 17 ส.ค.2561และกำหนดรายชื่อผู้มีสิทธิได้รับปันผลในวันที่ 20 ส.ค.2561 โดยจะจ่ายเงินปันผลในวันที่ 31 ส.ค. 2561